CELEX: 62017TN0263
Language: et
Date: 2017-05-03 00:00:00
Title: Kohtuasi T-263/17: 3. mail 2017 esitatud hagi – SD versus EIGE

24.7.2017   
            
            
               ET
            
            
               Euroopa Liidu Teataja
            
            
               C 239/48
            
         3. mail 2017 esitatud hagi – SD versus EIGE
   (Kohtuasi T-263/17)
   (2017/C 239/61)
   Kohtumenetluse keel: inglise
   
      Pooled
   
   
      Hageja: SD (esindajad: advokaadid L. Levi ja A. Blot)
   
      Kostja: Euroopa Soolise Võrdõiguslikkuse Instituut (EIGE)
   
      Nõuded
   
   Hageja palub Üldkohtul:
   
               —
            
            
               tühistada EIGE 26. augustil 2016 vaikimisi tehtud otsus, millega jäeti rahuldamata hageja 26. aprilli 2016. aasta taotlus pikendada tema töölepingut teist korda;
            
         
               —
            
            
               tühistada vajalikus ulatuses ka EIGE 20. jaanuari 2017. aasta otsus, mis tehti hagejale teatavaks 23. jaanuaril 2017 ja millega jäeti rahuldamata vaie, mille hageja esitas 3. oktoobril 2016 EIGE vaikimisi tehtud otsuse peale;
            
         
               —
            
            
               mõista hagejale välja hüvitis tekitatud varalise ja mittevaralise kahju eest;
            
         
               —
            
            
               hüvitada kõik käesolevas menetluses tekkinud kulud.
            
         
      Väited ja peamised argumendid
   
   Hageja põhjendab hagi kolme väitega.
   
               1.
            
            
               Esimene väide, et on rikutud põhjendamiskohustust ja sellest tulenevalt hea halduse põhimõtet.
               
                           —
                        
                        
                           Kostja ei teinud hagejale põhjendatud otsust tema taotluse ja hilisema kaebuse sisu kohta. Põhjenduste täielik esitamata jätmine rikub põhjendamiskohustust ja hea halduse põhimõtet.
                        
                     
         
               2.
            
            
               Teine väide, et on rikutud Euroopa Liidu muude teenistujate teenistustingimuste artiklit 8 ning EIGE 28. juuli 2014. aasta otsust nr 82, mis käsitleb ajutiste ja lepinguliste teenistujate suhtes kohaldatavat lepingu pikendamise/pikendamata jätmise menetlust (edaspidi „otsus 82“).
               
                           —
                        
                        
                           Kostja ei teostanud õigesti kaalutlusõigust, mis on talle antud eespool nimetatud sätetega, ega analüüsinud täielikult ja põhjalikult kõiki asjakohaseid fakte.
                        
                     
         
               3.
            
            
               Kolmas väide, et on rikutud menetlusnorme, sealhulgas otsuses 82 sätestatud sisemisi menetlusnorme, ning samuti kaitseõigusi, õigust olla ära kuulatud, hea halduse põhimõtet ja hoolitsemiskohustust.
               
                           —
                        
                        
                           Kostja mitte ainult ei eiranud otsusest 82 tulenevat menetlust, vaid ei kuulanud tegelikult hageja seisukohti ära ka ühelgi muul viisil. Seega ei hankinud kostja enne 26. augusti 2016. aasta otsuse tegemist hagejalt asjakohast teavet tema huvide kohta ega võimaldanud hagejal oma kaitset korralikult ette valmistada.